CELEX: 62008CN0161
Language: fi
Date: 2008-04-18 00:00:00
Title: Asia C-161/08: Ennakkoratkaisupyyntö, jonka Hof van beroep te Antwerpen (Belgia) on esittänyt 18.4.2008 — Internationaal Verhuis- en Transportbedrijf Jan de Lely v. Belgian valtio

19.7.2008   
            
            
               FI
            
            
               Euroopan unionin virallinen lehti
            
            
               C 183/10
            
         Ennakkoratkaisupyyntö, jonka Hof van beroep te Antwerpen (Belgia) on esittänyt 18.4.2008 — Internationaal Verhuis- en Transportbedrijf Jan de Lely v. Belgian valtio
   (Asia C-161/08)
   (2008/C 183/19)
   Oikeudenkäyntikieli: hollanti
   Ennakkoratkaisua pyytänyt tuomioistuin
   Hof van beroep te Antwerpen
   Pääasian asianosaiset
   
      Valittaja: Internationaal Verhuis- en Transportbedrijf Jan de Lely
   
      Vastapuoli: Belgian valtio
   Ennakkoratkaisukysymykset
   
               1)
            
            
               Onko 12.6.1991 annetun komission asetuksen (ETY) N:o 1593/91 (1) 2 artiklan 1 kohtaa, luettuna yhdessä TIR-carnet'isiin merkittyjen tavaroiden kansainvälistä kuljetusta koskevan 14.11.1975 tehdyn tulliyleissopimuksen (TIR-yleissopimuksen) 11 artiklan 1 kappaleen kanssa, tulkittava siten, että TIR-yleissopimuksen 11 artiklan 1 kappaleessa tarkoitettua määräaikaa sovelletaan vain takaajayhdistyksen hyväksi mutta ei carnet'n haltijan hyväksi, jolloin TIR-carnet'n hyväksymisestä laskettavan yhden vuoden määräajan ylitys vaikuttaa carnet'n haltijan osalta tullivelan tai valmisteverojen ja erityisten valmisteverojen perimiskelpoisuuteen ja kyseisen haltijan vastuuseen, ja että yhden vuoden määräajan ylitys vaarantaa toimivaltaisten tulliviranomaisten oikeuden periä kyseistä velkaa?
            
         
               2)
            
            
               Onko 12.6.1991 annetun komission asetuksen (ETY) N:o 1593/91 2 artiklan 2 ja 3 kohtaa, luettuna yhdessä TIR-carnet'isiin merkittyjen tavaroiden kansainvälistä kuljetusta koskevan 14.11.1975 tehdyn tulliyleissopimuksen (TIR-yleissopimuksen) 11 artiklan 1 ja 2 kappaleen kanssa, tulkittava siten, että säädettyä määräaikaa sovelletaan vain todistuksen toimittamiseen kuljetuksen säännönmukaisuudesta mutta ei todistuksen toimittamiseen paikasta, jossa rikkomus tai säännönvastaisuus tapahtui?
            
         
               3)
            
            
               Onko 12.6.1991 annetun komission asetuksen (ETY) N:o 1593/91 2 artiklan 2 ja 3 kohtaa, luettuna yhdessä TIR-carnet'isiin merkittyjen tavaroiden kansainvälistä kuljetusta koskevan 14.11.1975 tehdyn tulliyleissopimuksen (TIR-yleissopimuksen) 11 artiklan 1 ja 2 kappaleen kanssa, tulkittava siten, että jos säädetty määräaika koskee myös todisteen toimittamista paikasta, jossa rikkomus tai säännövastaisuus tapahtui, tämä määräaika ei kuitenkaan ole vanhentumisaika ja että carnet'n haltija voi toimittaa kyseisen todisteen vielä tämän määräajan päättymisen jälkeen?
            
         
      (1)  TIR-carnet'iden ja ATA-carnet'iden käytöstä passitusasiakirjoina yhteisössä annetun neuvoston asetuksen (ETY) N:o 719/91 soveltamista koskevista säännöksistä 12.6.1991 annettu komission asetus (ETY) N:o 1593/91 (EYVL L 148, s. 11).